Il-lejla il-Malta Youth Orchestra se tiċċelebra  waħda mill-fergħat l-aktar popolari tal-mużika jazz – Swing. Taħt it-tmexxija tal-kantant tal-Big Band Brothers Daniel Cauchi, li huwa wkoll il-perkussjonista Prinċipali tal-Orkestra Filarmonika ta’ Malta, l-Orkestra taż-żgħażagħ se tippreżenta MYO Swings, bil-kollaborazzjoni tat-trumbettista Alex Bezzina, Studio 18, u l-kantanti żgħażagħ Andi and Elisa Valente. Dan il-kunċert qiegħed jinġieb mill-Fondazzjoni Ċelebrazzjonijiet Nazzjonali. Swing , li żviluppa bħala stil fit-tletinijiet tas-seklu għoxrin, ħa xeħta aktar distinta fl-erbgħinijiet. Għalkemm l-istil huwa aktar assoċjat mal- big bands , b’ rhythm section u numru ta’ strumenti tar-ramm, sassofoni u klarinetti, arranġamenti għall-orkestra ta’ dimensjonijiet sinfoniċi bdew jidħlu fix-xena bil-mod il-mod. Il-Malta Youth Orchestra fil-fatt, se tħejji ruħha għal dan il-kunċert minn għadd ta’ sassofoni u rhythm section . Għall- MYO Swings se jindaqqu kanzunetti mir-repertorju ta’ kantanti bħal Frank Sinatra, Dean Martin, Tony Bennett u Michael Bublé , fost oħrajn . Kulħadd huwa mistieden li jingħaqad mal-Malta Youth Orchestra taħt it-tmexxija ta’ Daniel Cauchi u jitpaxxa bil-mużika tant popolari u enerġetika ta’ dan l-istil. MYO Swings se jsir fil-Pjazza Tejatru Rjal, u jibda fit-tmienja ta’ fil-għaxija. Biljetti  ta’ €5, jistgħu jinkisbu mill-Kavallier ta’ San Ġakbu fuq 21223200, [email protected] jew mis-sit elettroniku www.sjcav.org